มุ่งทำโรงหนังระดับโลก เอสเอฟ พร้อมหนุนหนังทางเลือกคุณภาพ 
ทำหนังดีๆ ออกมาแล้ว ก็ต้องมีโรงฉายหนังดีๆ รองรับ อีกโรงหนังคุณภาพ ที่อยู่คู่กับคอหนังมายาวนานก็คือ โรงหนังในเครือเอสเอฟ SF มีอยู่มากมายหลายสาขาทั้งในกรุงเทพฯ และต่างจังหวัด วันนี้บันเทิงไทยรัฐออนไลน์ จะพาไปพูดคุยหลากเรื่องราวน่าสนใจเกี่ยวกับแวดวงหนังกับ คุณสุวัฒน์ ทองร่มโพธิ์ ประธานเจ้าหน้าที่บริหาร บริษัทเอสเอฟ คอร์ปอเรชั่นจำกัด (มหาชน) ,(SF),สังเกตได้ว่าทางเอสเอฟ สนับสนุนหนังเล็กๆ หนังคุณภาพอยู่เรื่อยๆ มีแบ่งโรงฉายอยู่บ่อยๆ ปีนี้จะเพิ่มโรงฉายหนังแนวนี้หรือไม่อย่างไร และมีหลักการคัดเลือกหนังเล็กๆ ที่ดีๆ ที่จะเอามาฉายอย่างไร? เราให้โอกาสคนทำหนังรุ่นใหม่เสมอ ที่จะได้นำผลงานออกสู่สายตาประชาชน อยู่ที่ว่าหนังเล็กๆ ดังกล่าว มีประเด็นที่จะสื่อสารกับคนดูมั้ย ,(Documentary Club), แน่นอนที่สุดก่อนจะรับวางฉาย เราต้องมีการขอดูหนังก่อนเพื่อความมั่นใจว่าหนังเรื่องนั้นมีคุณภาพ และคุณค่าในด้านใดด้านหนึ่ง ,ปัจจุบันเราสร้างเอฟเอสเวิลด์ให้เป็นฮับ Hub ของคนดูหนังทางเลือกที่หลากหลาย, ส่วนเรื่องขยายการฉายภาพยนตร์เหล่านี้ไปยังสาขาอื่น เพื่อการสร้างกลุ่มผู้ชมในพื้นที่ใหม่ๆ เราก็ทำนะ ซึ่งปีที่แล้วก็มีการนำไปฉายที่เชียงใหม่ และกำลังพิจารณาในการเพิ่มสาขา เดอะคริสตัล เลียบทางด่วนเอกมัย-รามอินทรา ให้รองรับกับกลุ่มผู้ชมในบริเวณนั้น,ปีที่ผ่านมาทางเอสเอฟ จัดเทศกาลหนังต่างประเทศ ไปกี่ครั้งแล้ว ปีนี้วางไว้ว่าจะจัดเทศกาลหนังต่างประเทศ อีกกี่ครั้ง? เทศกาลหนังต่างประเทศจะช่วยกระตุ้นให้คนอยากดูหนังได้มากน้อยแค่ไหน? ปกติเราจะจัดเทศกาลภาพยนตร์ร่วมกับองค์กรสถานทูต หน่วยงานจากต่างประเทศ รวมถึงเอกชน ปีที่แล้วเราได้ร่วมจัดเทศกาลไปทั้งหลายเทศกาล ได้แก่ อียู, อาเซียน, ยูเอ็น, สวีเดน, สเปน, สิงคโปร์ และเวิลด์ฟิล์ม ฯลฯ,สำหรับปีนี้ เทศกาลที่เราเคยจัดในปีที่ผ่านๆ มา ก็มีการยืนยันการจัดต่อเนื่องมาในปีนี้ และยังมีองค์กรใหม่ๆ เข้ามาได้แก่ เจแปนฟาวน์เดชั่น วัฒนธรรมจีน การจัดเทศกาลภาพยนตร์ต่างประเทศในประเทศไทยเป็นเสมือนโชว์เคส Show Case หรือตู้หนังสือ ที่นอกจากคนดูทั่วไปจะได้มีโอกาสเปิดอ่านแล้ว ,ยังเป็นโอกาสให้ผู้สร้างหนังไทย ผู้กำกับไทย ได้ศึกษาถึงวัฒนธรรม รสนิยมของภาพยนตร์ต่างประเทศ ที่แตกต่างจากภาพยนตร์ฮอลลีวูดโดยสิ้นเชิง อันอาจนำไปสู่การจุดประกายความคิดในการนำเสนอผลงานของตนเอง,,สำหรับคุณสุวัฒน์ ให้ความสำคัญกับคุณค่าของหนังไทยอย่างไรบ้าง? ในอดีตหนังไทยเคยมีสัดส่วนทางการตลาด 50% และมีจำนวนกว่า 130 เรื่องต่อปี ปัจจุบันภาพยนตร์ไทยมีอัตราลดลงมากจนเหลือสัดส่วนเพียง 20% จำนวนภาพยนตร์ก็ลดลงเหลือเพียง 50-60 เรื่องต่อปี แน่นอนในฐานะที่เราเป็นคนไทย ก็อยากเห็นหนังไทยกลับมาอยู่ในกระแสความนิยมของคนดู อย่างไรก็ตาม เราเองก็มีความภาคภูมิใจเคยมีหนังไทย พี่มากพระโขนง ที่ทำรายได้ถึง 559 ล้าน และยังคงครองสถิติรายได้สูงสุดของประเทศไทย เพราะนอกจากรายได้ที่จะเป็นของคนไทยแล้ว ,มันยังเป็นจิตวิญญาณรวมถึงวัฒนธรรมของคนไทย ที่ยังคงอยู่และส่งเสริมให้มีการสื่อสารถึงคนไทยทุกคน เพื่อดำรงถึงความเป็นคนไทยที่มีครีเอททิวิตี้ creativity มีเอกลักษณ์ ตลอดจนความเป็นผู้นำด้านนี้ ในภาคพื้นเอเชียแปซิฟิก,หนัง 3 เรื่อง หนังไทยหรือต่างประเทศก็ได้ ที่ชอบมากๆ ชอบเพราะอะไร? หนัง 3 เรื่องที่ผมชอบคือ เบรฟฮาร์ท Braveheart , ไททานิก Titanic และ พี่มากพระโขนง เป็น 3 เรื่อง 3 แนว ที่ให้และสร้างปรากฏการณ์มากมาย ให้กับอุตสาหกรรมหนังในบ้านเรา เบรฟฮาร์ท Braveheart เป็นภาพยนตร์เรื่องราวของ วิลเลียม วอลเลซ Willian Wallace ฮีโร่ของชาวสกอตแลนด์ผู้สร้างประวัติศาสตร์ โดยการลุกขึ้นสู้กับระบอบราชวงศ์อังกฤษที่ ณ ขณะนั้นเป็นเจ้าเมือง ผมว่าหนังเรื่องนี้สร้างแรงบันดาลใจ และแสดงให้เห็นถึง ,ความกล้าที่จะต่อสู้ในสิ่งที่ถูกต้อง แม้เป็นเพียงจุดเล็กๆ ในตอนแรก จุดเดียวก็สามารถสร้างความเปลี่ยนแปลงได้อย่างมหาศาล ,ไททานิก Titanic เรื่องนี้คงไม่ต้องอธิบายอะไรมากมาย เป็นภาพยนตร์ที่เคยสร้างรายได้ที่ถือเป็นปรากฏการณ์ครั้งยิ่งใหญ่ให้กับอุตสาหกรรมภาพยนตร์ทั่วโลก เป็นหนังดราม่าโรแมนซ์ Drama Romance ก็จริง ,แต่ด้วยเทคนิคการถ่ายทำและเทคนิคพิเศษ (Special Effects) ของหนังเรื่องนี้เป็นการสร้างมาตรฐานใหม่ให้กับวงการฮอลลีวูด Hollywood จนมาถึงปัจจุบันนี้ ,และสุดท้ายเป็นภาพยนตร์ไทยที่เพิ่งเข้าฉายไปเมื่อ 3 ปีที่แล้ว พี่มากพระโขนง หนังเรื่องนี้สร้างรายได้เป็นประวัติการณ์ของอุตสาหกรรมภาพยนตร์ไทยตั้งแต่ก่อตั้งมา ภาพยนตร์เรื่องนี้แสดงให้เห็นถึงศักยภาพของหนังไทย ที่สามารถทำรายได้ชนะหนังฮอลลีวูด Hollywood ได้อย่างขาดลอย เพราะหนังทำได้ตรงจริตของผู้บริโภคคนไทย ,และสิ่งที่ทำให้ผมชอบภาพยนตร์เป็นพิเศษคือความคิดสร้างสรรค์ในการนำเสนอเรื่องราวที่เคยสร้างมาดัดแปลงในอีกมุมมองหนึ่ง ด้วยการผสมผสานทุกอย่างได้ลงตัว,จุดอ่อน จุดแข็ง ของไทยหนังที่ผ่านมาคืออะไร อยากจะให้หนังไทยพัฒนา ปรับปรุงไปในด้านไหนมากที่สุด? จุดอ่อนคงจะเป็นเรื่องในอุตสาหกรรม ที่เรายังขาดบุคลากรที่เพียงพอในแต่ละแขนง อาทิ คนเขียนบท ไปจนถึงนักแสดง เมื่อก่อนเราจะมีดาราที่รับแสดงเฉพาะหนังเพียงอย่างเดียว ซึ่งต่างกับปัจจุบันจะรับทั้งหนังและละคร ในอดีตดาราบางคนจัดว่าเป็นระดับซุปเปอร์สตาร์เลย ที่เวลาแสดงหนังออกมาแล้วสามารถการันตีรายได้ได้เลย และอีกอย่างหนึ่งผู้สร้างบ้านเรายังคงชอบสร้างหนังตามกระแส หนังประเภทไหนทำเงินก็จะแห่สร้างกันออกมา ซึ่งในความเป็นจริงแล้วหนังแต่ละเรื่อง จะมีขบวนการในการผลิตซึ่งต้องใช้ระยะเวลา กว่าหนังจะผลิตออกมาฉาย กระแสความนิยมเหล่านั้นก็จะหมดไปแล้ว ,ส่วนจุดแข็งของหนังไทยก็คือ การสื่อสารที่สามารถเข้าถึงคนดูได้ง่ายกว่า เนื่องจากเรามีเอกลักษณ์วัฒนธรรมประเพณีเฉพาะตัวของคนไทย ซึ่งเราก็ควรนำสิ่งเหล่านี้ไปปรับปรุงและพัฒนาให้ถูกรสนิยมของผู้ชม รวมถึงปัจจุบันเรามีผลงานจากผู้กำกับหน้าใหม่ ออกสู่ตลาดต่างประเทศในเวทีการประกวดที่หลากหลายและสร้างชื่อเสียงมากมาย ,SF จะเป็นส่วนหนึ่งในการที่ทำให้หนังไทย ก้าวไกลไปในระดับโลกอย่างยั่งยืนได้อย่างไร? เราพร้อมสนับสนุนผู้สร้างหนังไทย และผู้กำกับหน้าใหม่ที่มีผลงานคุณภาพ เข้าใจในงานที่สร้างสรรค์และถ่ายทอดออกมาอย่างมีคุณค่าด้วยการให้โอกาสในการฉาย และให้คำปรึกษาในด้านการตลาดร่วมกัน,คิดอย่างไรที่ผู้กำกับหนังไทยชื่อดังหลายคน วิจารณ์ว่าโรงหนังหลายเจ้า แบ่งเงินเปอร์เซ็นต์ รายได้ของหนัง ให้กับทางค่ายต้นสังกัดหนังและผู้กำกับ น้อยเกินไปหรือไม่ คิดว่าเรทการแบ่งเงินรายได้ของหนังที่เข้าฉายในโรง ปัจจุบันเหมาะสมหรือไม่อย่างไร ในต่างประเทศส่วนใหญ่แบ่งรายได้ให้เจ้าของหนังและผู้กำกับกี่เปอร์เซ็นต์? ก่อนอื่นขอทำความเข้าใจให้ตรงกันก่อนว่า ,ธุรกิจนี้ประกอบไปด้วยหนังและโรงหนัง ซึ่งต้องพึ่งพากันและกันเพราะถือว่าเป็นคู่ค้ากัน ดังนั้น ทุกอย่างจะต้องวินวิน Win Win, อุตสาหกรรมนี้จะเติบโตได้นั้น ต่างฝ่ายต่างต้องอยู่ได้โดยแต่ละฝ่ายมีบทบาท และหน้าที่ที่แตกต่างกัน เราทำโรงภาพยนตร์ท่ีดีมีคุณภาพระดับโลกอยู่แล้ว แต่ก็ยังต้องมีการพัฒนาการต่างๆ เพื่ออำนวยความสะดวกให้กับผู้ชมอย่างต่อเนื่อง ในขณะเดียวกันเราเองก็อยากได้หนังที่มีการพัฒนาการที่มีคุณภาพมากยิ่งขึ้น เเละที่สำคัญตัวหนังเองจะสามารถสร้างจุดขายอย่างไร ที่จะได้รับการตอบรับจากผู้ชม เพื่อที่จะสามารถทำรายได้เป็นอย่างดี,ส่วนหลักการคิดส่วนแบ่งรายได้ ก็เป็นไปตามหลักสากลที่ใช้กันทั่วโลก ไม่ว่าจะเป็นหนังฮอลลีวูด หนังอาเซียนรวมไปถึงหนังไทย ,สัดส่วนระหว่างค่ายหนัง:โรงหนัง โดยเริ่มตั้งแต่ 45:55 / 50:50 ไปจนถึง 55:45 ทั้งนี้ขึ้นอยู่กับหนังเล็ก หนังกลาง หรือหนังใหญ่, โดยมีหลักในการพิจารณาจากปัจจัยต่างๆ เช่น ทุนสร้างภาพยนตร์ งบการตลาด และอื่นๆ เป็นต้น ดังนั้นที่มีผู้กล่าวว่าไม่เหมาะสม คงต้องทำความเข้าใจเสียใหม่ และคงต้องพิจารณาเป็นเคสๆ ไป ว่าผู้ที่กล่าวมานั้นมีความคาดหวังอะไรแล้ว ทำไมไม่เป็นไปตามที่คาดหวัง,อนาคตคิดอยากจะเปิดค่ายหนัง ผลิตหนังออกมาฉาย เพื่อสร้างสีสันในวงการหนังไทยหรือไม่อย่างไร? การสร้างภาพยนตร์ไม่ใช่เรื่องความแค่อยากทำเท่านั้น ต้องมีการศึกษาในเชิงการตลาด การทำงานแบบเป็นทีม ไม่ใช่แค่ความพอใจของผู้กำกับเท่านั้น ที่ผ่านมาเอสเอฟเป็นเพียงโรงหนังที่ให้โอกาสกับเจ้าของหนัง หากเมื่อโรงกระโดดลงไปทำหนังเอง การให้ความเป็นธรรมในการสนับสนุนหนัง ก็อาจจะถูกมองว่ามีความลักลั่น ,เราเองคงจะพยายามทำหน้าที่ของเราให้ดีที่สุดจนกว่าจะไม่มีผู้สร้างหนังไทยที่ดีมาป้อนให้โรง เมื่อนั้นเราก็อาจต้องกระโดดลงมาทำหนังด้วย,.
ทำหนังดีๆ ออกมาแล้ว ก็ต้องมีโรงฉายหนังดีๆ รองรับ อีกโรงหนังคุณภาพ ที่อยู่คู่กับคอหนังมายาวนานก็คือ โรงหนังในเครือเอสเอฟ SF มีอยู่มากมายหลายสาขาทั้งในกรุงเทพฯ และต่างจังหวัด วันนี้ 
คอลัมน์บันเทิงออนไลน์,โรงหนังเอสเอฟ,เอสเอฟซีเนม่า,สุวัฒน์ ทองร่มโพธิ์,เอฟเอสเวิลด์,โรงหนังระดับโลก,sf  cinema,ข่าว,ข่าวบันเทิง,ไทยรัฐออนไลน์,about movie,Documentary Club,โรงหนัง,เอสเอฟซีนีม่า,ดูหนัง,ภาพยนตร์